नेपाली काङ्ग्रेस पहिलो पार्टी बन्दै आइरहेको भर्खरै सम्पन्न पहिलो चरणको निर्वाचनमा नेकपा एमाले पहिलो पार्टी बनेको सन्दर्भमा उपसभापति पौडेलले यसको समीक्षा उठाउनु स्वाभाविक हो । तर यस चुनावका समयमा काङ्ग्रेसको भूमिका कस्तो रह्यो भन्ने कुरालाई गहन छलफल गरेको पाइदैन । विगतका राजनीतिक योगदानबाट व्याज खान पल्केको नेपाली काङ्ग्रेस अहिले पनि त्यही व्याजबाट पहिलो पार्टी बन्नेमा विश्वस्त थियो । तर एक्काइसौँ शताब्दीका नेपाली सचेत जनताको सही मूल्याङ्कनका कारण हाम्रो होइन, राम्रो व्यक्ति हुनुपर्ने कुरामा प्रष्ट देखियो । यद्यापि यो सोचमा अझै केही समयको अन्तरालमा धेरै परिवर्तन देख्न सकिने कुरामा काठमाडौँ महानगरपालिकाको रन्जु दर्शनाको प्राप्त मतले पनि प्रष्ट पारेको छ । यसलाई सबैले बेलामा नै मनन गर्नुपर्ने देखिन्छ ।
